«Υπερπλήρες» είναι σύμφωνα με τον Σταύρο Κοντονή το νομικό μας οπλοστάσιο στο θέμα της άμυνας. Ο υπουργός Δικαιοσύνης απαντώντας στη Βουλή σε επίκαιρη ερώτηση του Δημήτρη Κρεμαστινού από τη ΔΗΣΥ, υποστήριξε πως δεν είναι στις προθέσεις της κυβέρνησης να αλλάξει το νόμο .

«Η άμυνα αποτελεί δικαίωμα κάθε πολίτη που θεμελιώνεται μάλιστα και κοινωνικά, υπάρχουν ωστόσο και όρια και προϋποθέσεις», ανέφερε χαρακτηριστικά ο κ. Κοντονής.

Σε ό,τι αφορά στο περιστατικό στη Γλυφάδα, όπου ένας 88χρονος πυροβόλησε ληστές που εισέβαλλαν στο σπίτι του, είπε πως υπήρξαν περαιτέρω αδικήματα, όπως παράνομη οπλοκατοχή και οπλοχρησία.

Συμπλήρωσε πάντως, πως η αντίδραση του συγκεκριμένου πολίτη ήταν στο πλαίσιο του νόμου.